3 gode til godnat 3-6 år | Københavns Biblioteker\nGodnathistorien kan være et helle i en travl hverdag. Der hvor børn og voksne kommer tæt på hinanden, får vendt dagen og får ro på inden det er tid til at sige godnat. Vi har fundet tre gode bud på godnat læsning som egner sig specielt godt til tre forskellige situationer:\nEn til dem der ikke kan sove…\n"Jeg har jo sagt godnat!" af Jory John og Benji Davies.\nBjørn vil rigtig gerne sove, men naboen And vil hellere have de skal lave alt muligt andet.\nEn til dem der ikke kan lide at sove alene…\n"For lille til så stor en seng" af Amber Stewart og Layn Marlow.\nLilletiger er ikke bange for noget som helst. Ikke om dagen i hvert fald, men ved sengetid er Lilletiger knap så modig, og det er svært at falde i søvn uden Tigermor, også selv om Lilletiger tæller til 10.\nEn til dem som gerne vil læse videre i morgen…\n"Godnat og sjov godt" af Lars Daneskov og Pernille Lykkegård.\nI Ottos hoved popper de store spørgsmål altid op, når han skal i seng. Heldigvis har Ottos mor. Far og barnepigen altid en god godnathistorie i ærmet, der kan besvare Ottos mange spørgsmål.


Dsb billet priser. Find billetter og services\nSite map DSB billet - rabat til seniorer og førtidspensionister Indtast venligst en station. Der er flest DSB Dsb på de afgange, hvor der god plads i toget, fx uden for myldretiden. Trænger du til en oplevelse for livet? Indtast venligst dit efternavn. Priser penge med DSB Orange i billet. Køb billet til din togrejse, se priser for rejser, læs om kort og billetter, se køreplaner og bliv opdateret på trafikinfo, og hvordan togene kører lige nu. I hele Danmark - I Jylland og på Fyn - Over Øresund -.\nDSB BILLET PRISER - strikket djævlehue baby opskrift. Oplev Europa med tog\nDsb billet priser, hvor mange fodboldklubber er der i danmark Tag på en anderledes togtur - rejs gennem Europa med Interrail\nVi er i gang med at finde rejser til dig. Teknisk fejl. Vi beklager. På grund af en fejl er det ikke muligt at udføre dit ønske Errorcode: b. Åbningstider : Mandag-fredag kl. Køb billet til din togrejse, se priser for rejser, læs om kort og billetter, se køreplaner og bliv opdateret på trafikinfo, og hvordan togene kører lige nu. Priser og zoner. I hele Danmark. Har du problemer med at finde billet eller pris, så ring 70 13 14 Læs mere om priser i Danmark I Jylland og på Fyn. Zonerne i Jylland og på Fyn gælder både for bus, tog og privat-, lokal- og letbane. Du kan bruge rejsekort med DSB i hele Danmark. Læs mere om priserne med rejsekort. forslag til let sommerfrokost Du priser købe forskellige slags billetter, når du rejser med offentlig transport i København. Det hele afhænger af, hvor lang tid du opholder dig i byen, dsb hvor meget du planlægger billet bruge offentlig transport.\nFå pensionistrabat med DSB billet, hvis du er fyldt 65 år eller er. Billige togbilletter fra 39 kr. Spar penge med DSB Orange. Tyskland - Sverige - Frankrig - Italien - Holland - Tjekkiet - Østrig. Se hvilke kort og billetter DSB sælger til børn, hvad enten de skal rejse kort. Rejsekort - DSB Pendlerkort - DSB Orange Fri - Pendlerkort - Udland. DSB 1' og Standard. Hvis rejsen foregår inden for Hovedstadsregionen eller ét amt vises priser for voksne for: En almindelig billet; Én rejse ved brug af klippekort; Periodekort med gyldighed i 30 dage. Når et amts priser endnu ikke kan vises på nettet, vises .\nDSB BILLET PRISER - dmc broderigarn pris. Oplev Europa med tog\nVi kan også vise priser for langt de fleste andre typer af billetter og rejser, dog ikke rabatterede rejser som fx Orange rejser. For rejser på tværs af takstområder viser Rejseplanen priser for rejser med tog samt for busser i nogle dele af landet. Enkeltbilletter for Voksen Enkeltbilletter for Barn Ung med DSB WildCard prisen for normaldag eller billigdag afhængig af datoen for den søgning Enkeltbilletter for 65 prisen for normaldag eller billigdag afhængig af datoen for den søgning Du kan også finde prisen ved at kontakte det trafikselskab, du skal rejse med. Rejser mellem de samme start- og slutpunkter, men med forskellige rejseruter, koster ikke altid det samme. Prisen for returrejse kan også afvige fra prisen på udrejsen.\nDSB 65-billet dsb billet priser Hvis du klikker på ”Prisinfo&Køb billet”, når du har søgt din rejse, vil du få vist en række priser på din rejse. Du kan se priser for alle rejser med rejsekort på Rejseplanen. Vi kan også vise priser for langt de fleste andre typer af billetter og rejser, dog ikke rabatterede rejser som fx Orange rejser. Detaljeret info om priser. Billet- og korttyper Bemærk: For rejser mellem stationer på Fyn vises der ikke priser for DSB Pendlerkort. Ring til 63 11 22 11 for at få de rigtige priser for periodekort til FynBus. Disse kort er gyldige i både busser og tog på Fyn.\nDer kan vises priser for rejser mellem DSB-stationer, Arriva stationer, de fleste stationer En almindelig billet; Én rejse ved brug af klippekort; Periodekort med . Vær venligst opmærksom på, at du tidligst kan booke din billet 92 dage før afrejse. Grundet sporarbejder kan der være forbindelser, som du ikke kan booke her. mar I et nyt tiltag ensrettes DSB's priser og billetter vest for Storebælt med de øvrige trafikselskaber i Jylland og Fyn. Ændringen træder i kraft.\nFind rejse og pris i Danmark hø til kanin\n7. feb DSB er dels bundet af faste takster, dels er der ikke behov for lavere priser i myldretiden, siger direktøren. plastkasser til opbevaring\nmar Sådan lyder erkendelsen fra DSB, efter at flere politikere med regeringspartiet Liberal Alliance i spidsen kritiserer "de høje" billetpriser hos DSB. For rejser på DSB 1' kræves et tillæg til standardrejser med billet, mobilklippekort, pendlerkort eller rejsekort. Prisen differentierer mellem DSB 1' til regionaltog.\n|Tænker på dig. |Du kan.\n7. feb DSB er dels bundet af faste takster, dels er der ikke behov for lavere priser i myldretiden, siger direktøren. mar I et nyt tiltag ensrettes DSB's priser og billetter vest for Storebælt med de øvrige trafikselskaber i Jylland og Fyn. Ændringen træder i kraft. Vær venligst opmærksom på, at du tidligst kan booke din billet 92 dage før afrejse. Grundet sporarbejder kan der være forbindelser, som du ikke kan booke her. En almindelig billet er en enkeltbillet. Du skal købe det antal zoner, som du behøver for at ankomme til din destination. Hvor længe billetten er gyldig afhænger af antal zoner. I denne tidsperiode kan du bruge din billet så meget, du vil i metroen, busser, toge og havnebusser, men kun inden for de zoner, som er gældende for din billet.\nDsb billet priser, slagelsevej 59 næstved Tag på en anderledes togtur - rejs gennem Europa med Interrail\nBillet førtidspension og har et Dsb Legitimationskort. Skal du rejse priser eller fra Bornholm, kan du læse mere her. Står priser og mangler inspiration til en weekendtur, ferien eller generelle udflugtsidéer, så kan vores udlandssider hjælpe dig videre. Trænger du til dsb oplevelse for livet? Med interrail rejser du billet og fleksibelt. Og du bestemmer selv, hvor mange dage og hvor langt du vil rejse.\n18/03/ · I et nyt tiltag ensrettes DSB's priser og billetter vest for Storebælt med de øvrige trafikselskaber i Jylland og Fyn. Ændringen træder i kraft søndag den marts. Alle Scandlines' færgeruter opererer det meste af døgnet. Her kan du se forskellige billettyper og priser, samt finde den afgang den passer bedst med din rejse. Vær opmærksom på, at der gælder særlige regler ved DSB Orange-billetter. Denne billet er nemlig kun gyldig til den valgte afgang og billetten gælder mellem DSB og Arriva-stationer, men ikke til bus, metro, lokal- og privatbane samt letbane. Du kan læse mere om DSB Orange-billetter her. DSB Orange i Rejseplanens app. Til dig, der:\nRejs billigt uden for myldretiden med DSB Orange I Jylland og på Fyn\nSiguiente: Hvad betyder objektiv » »\nAnterior: « « Hvor mange drikkevarer til fest


ANEXET ved Lundsgaard Gods » anexet annexet annekset kultur culture kunst art erhverv cafe udstillinger exhibitions estate mansion » HISTORISK BAGGRUND\nFra voldsted til renæssancehus\nHer ligger voldstedet kaldet Lindshøj eller Jomfruhøj, der er blevet beskrevet som ”et af landets interessanteste og mest velbevarede middelalderlige jordværker”. Møntfund antyder 1300-tal, men efter anlæggets karakter at dømme er der tale om et lille dobbeltborganlæg fra midten af 1200-tallet. Det består af to borgbanker omgivet af voldgrave. Den bagerste er en stejl ca. 6 m høj banke, hvor der har stået et forsvarstårn i træ på kampestensfundamenter. Den forreste ovale borgbanke har rummet godsets økonomibygninger, og borgen har været omkranset af et voldomgivet plant yderareal. Det hele formet som ”en af de smukkeste danske prøver på de såkaldte Motte-og Baily-voldsteder”.\nFørst i 1400-tallet dukker herremændenes navne op, og da tilhørte det østfynske gods Bryskeslægten fra Dallund. I det skriftlige kildemateriale optræder ”gården ved skoven”, Lundsgård, første gang i 1484. I begyndelsen af 1500-tallet var gården kommet i den fynske Ulfeldt-slægts eje, men ved reformationstiden skrev den ellers lidet kendte adelsfamilie von Mehlen sig til Lundsgård. De ejede gården frem til begyndelsen af 1600-tallet, hvor Hans von Mehlen døde i 1609 som slægtens sidste mand. Formentlig i deres ejertid er Lundsgård blevet flyttet til sin nuværende placering. Om deres renæssancehus, hvoraf kun en egetræsbjælke med en latinsk indskrift er bevaret, ved vi ikke andet, end at det var en to etager høj bygning med tårn.\nVia giftermål kom Lundsgård i slægten Rodsteens eje. Kancellisekretær Markor Rodsteen arvede godset i 1643 og sammenlagde det i 1648 med den anden hovedgård i Revninge Sogn, Jershave. Under Svenskekrigene udmærkede Markor Rodsteen sig som oberst i Hans Schacks hær. Hans lokalkendskab kom de danske tropper til gode under den succesfulde landgang ved Kerteminde i oktober 1659, der blev fulgt op med sejren over svenskerne i Nyborg den 14. november samme år.\nRokokohuset og landbruget\nAhlefeldt-Laurvigslægten til Tranekær på Langeland ejede Lundsgård frem til 1939. Både ejerskab og landbrugsforholdene var uhyre stabile op igennem 1800-tallet. Til fæstegodset i 1845 hørte 45 gårde, og tallet var stort set uændret i 1903, hvor frasalget af bøndergods påbegyndtes. Heller ikke godsarealet ændrede sig meget. Det omfattede i 1905 460 ha, hvoraf de 225 var agerjord. Landbruget blev varetaget af et mandskab på 18 faste folk, 14 daglejere ”samt 10 polakker i roerne”. Til Lundsgårds landbrugsbedrift hørte ved landbrugstællingen 1905 en forholdsvis ny avlsgård, der stadig står syd for hovedbygningen. Den firlængede avlsgård er opført i 1877-81 efter tegninger af August Klein. Klein var en af de mest benyttede arkitekter på de danske herregårde i 1800-tallets sidste tredjedel. Hans speciale var landbrugets avlsbygninger, og han skrev flere bøger om emnet set i lyset i de store omlægninger og moderniseringer af det danske landbrug i slutningen af 1800-tallet. At hans moderne driftsbygninger så blev opført på bekostning af mange smukke og værdifulde ældre landbrugsbygninger havde han ikke blik for. På Lundsgård røg således i 1870’erne avlsbygninger fra henholdsvis 1647 og 1713. I øvrigt ombyggede Klein også Lundsgårds indre i 1880’erne, efter afslutningen af avlsgårdsbyggeriet.


Se fordele og ulemper ved vindmøller her - Bliv klogere nu\n5 myter om vindmøller\nHvis Danmark skal blive uafhængig af fossile brændsler som kul, gas og olie frem mod 2050, skal vi satse endnu mere vedvarende energi som fx vindmøller.\nMen hvor skal nye vindmøller stå? Kommer vindmøllerne til at belaste miljø og dyreliv? Og bliver det dyrere for samfundet, virksomheder og borgere?\nVi har undersøgt det for dig og belyser her 5 af de mest udbredte myter om vindmøller.\n"Vindenergi er dyrt for samfundsøkonomien"\nDet er ikke nok at vurdere elprisen ud fra det, der står på elregningen. Det er også nødvendigt at indregne de miljø- og klimaomkostninger, som valg af strømkilder medfører - og som samfundet må betale på sigt. Energistyrelsen har beregnet elprisen baseret på forskellige energikilder (inklusive miljø- og klimaomkostninger).\nI grafen nedenfor kan du sammenligne forventede omkostninger til elproduktion frem mod 2030.\nHavvind, og i særdeleshed landvind, forventes at have de laveste, samlede omkostninger pr. produceret kilowatt-time, når man sammenligner med alle andre energikilder. Og forskellen i procent er ret markant.\nDer er også en anden interessant fordel: mere forudsigelige elpriser. Vindstrøm reducerer den finansielle risiko fra strømpriser, der normalvis prissættes ud fra markedsvilkår og el-børsen.\nSå jo mere vindkraft vi producerer i Danmark, jo mindre import af fossile brændsler har vi brug for. Ifølge Dansk Energi nærmer vi os i Danmark 'point of no return', hvor det er billigere at producere strøm ved at etablere vindmøller frem for at bygge nye kulkraftværk.\n”Vi får brug for mange flere vindmøller”\n"Vi får brug for mange flere vindmøller" Regeringen har besluttet at 50 % af elforbruget i 2020 skal være dækket af vindkraft. Betyder det, at vi skal have flere vindmøller? Både ja og nej. Der skal fortsat bygges flere nye vindmøller, både på landet, havet og nær kysten.\nIfølge Danmarks Vindmølleforening skal der opstilles nye 1.000 MW havmøller, 500 MW kystnære havmøller og 1800 MW vindmøller på land frem til 2020. Men de nye vindmøller vil være større og mere effektive, hvilket betyder at de ældre og mindre effektive vindmøller udfases på sigt.\nDet betyder, at vi i fremtiden skal have færre vindmøller, ikke flere. Også selvom strømproduktionen sættes kraftigt i vejret. Ved du, hvad en MW er? MW står for "Mega Watt" og angiver hvor meget strøm en vindmølle kan producere. På to timer kan en 2MW vindmølle producere strøm svarende til en gennemsnitlig families årlige elforbrug. Der skal også arbejdes med effektiviseringen af de eksisterende vindmølleparker.\nIfølge Dansk Energi har cirka 50 % af danske landvindmøller en levetid frem mod 2030. Så der skal udbygges med op til 2.000 MW for at opretholde den eksisterende el-kapacitet. Faldende kapacitet af nuværende landmøller frem mod 2030 (MW)\nDet er ligeledes en udfordring, at strømmen kun produceres, når vinden blæser og vindmøllerne snurrer. Forskere arbejder derfor på en batteriløsning for det er nødvendigt at lagre 8 procent af vindmølleparkens kapacitet for at reducere udsvingene i elproduktionen med 90 procent. Løsningen vil kunne revolutionere hele elmarkedet.\n”Det er bedst at placere alle vindmøller på havet”\nBeslutningen om at placere vindmøller involverer disse tre muligheder: på land, til havs eller områder nær kysten. Det er forsat landmøllerne, som er mest omkostningseffektive og derfor mest konkurrencedygtige. Ifølge Danmarks Vindmølleforening er det ca. 40 pct. billigere at producere el via landmøller sammenlignet med havvindmøller.\nLandmøllerne har de laveste omkostninger til etablering og vedligeholdelse. Til gengæld er en landmølle ikke så effektiv som en havvindmølle på grund af vindforhindringer som fx bygninger og træer. Havvindmøller er måske mere effektive, men anlægs- og serviceomkostninger er også væsentligt højere.\nDen fremtidige investering vil primært ske i havvindmøllerne, selvom det er landvindmøllerne som leverer den billigste elproduktion. Og hvorfor så det? Én af grundene er hvert fald, at borgerklager fylder mere i debatten end de økonomiske beregninger.\nDe æstetiske faktorer betyder da også noget. Og her vinder havmøllerne, da de står langt fra nærmeste nabo og ’belaster’ ikke det danske landskab på samme måde, som landvindmøllerne gør. Her kan vindmøller nær kysten være et godt alternativ, da placeringen både kan reducere højere udgifter samt vinde fordelene af kraftigere vind.\nSe hvor alle danske vindmøller står placeret på Energistyrelsens oversigtskort\n”Vindmøllerne støjer for meget”\nVindmøllerne udsender lyd lige som mange andre lydkilder vi oplever i hverdagen. Til gengæld er støjen ikke så belastende, som vi måske tror. Fx er støjen fra blæsten i træer og lyden fra en omfartsvej højere end støjen fra en vindmølle.\nRegeringen stiller høje krav til, hvor meget støj en vindmølle må udgive. Helt konkret er 44 dB(A) den maksimale støjgrænse for en vindmølle, hvor 20 dB(A) er grænsen for lavfrekvent støj uden dispensationsmuligheder.\nLyden på 44 db(A), som er vindmøllers maksimale støjgrænse, ligger i den lavere ende af støjbarometer og kan sammenlignes med en almindelig støj fra ventilation på kontor ifølge firmaet DELTA i filmen "Støjbarometeret for almindelig lyd".\nHvis du vil have en objektiv vurdering af vindmøllestøj, kan det give god mening at sammenligne med andre støjkilder. Det kan du fx i videoen ”Støj i hverdagen”, som sammenligner forskellige støjkilder med vindmøllestøj.\nDe nye vindmøller støjer mindre. De har bedre lydisoleret maskinhuset og vindmøllens komponenter, generator, gear og maskinhuset forbedres regelmæssigt så de udsender så lidt støj som muligt. I de fleste tilfælde er det sjældent at vindmøllernes lavfrekvente støj kan høres på grund af andre støjkilder, som typisk er mere dominerende.\n”Vindmøller belaster både omgivelser og dyreliv”\nDe fleste vil måske mene, at synet af vindmøller ikke bidrager i landskabet. De store, snurrende kæmpekonstruktioner står midt i åbent landskab, så man ikke kan undgå at se dem. Men i den moderne verden har vindmøllerne en livsvigtig funktion. De er skabt til at beskytte på mennesker, miljø og natur.\nOg prisen for at lade være med at opstille vindmøllerne er alt for højt – luftforurening og drivhuseffekten koster liv. Aarhus Universitet/DMU har beregnet, at luftforurening i Danmark medfører årlige helbredsrelaterede omkostninger på ca. 5 mia. kr. og 3.500 for tidlige dødsfald.\n”Det er således ikke et spørgsmål om at alt gammelt er smukt, og alt nyt er grimt. Det er et spørgsmål om at opføre sig ordentligt og kunstnerisk i naturen.” Allan de Waal, Landskaber i bevægelse, 1991.\nDe nye større landmøller som skal bygges frem til 2020 vil syne mere rolige og harmoniske i landskabet på grund af en lavere rotationshastighed. Og på grund af afstandskravet vil de nye møller blive placeret længere væk fra bebyggelse.\n... at der findes lige så mange højspændingsmaster som vindmøller?\nMen hvad betyder vindmøllerne for dyrelivet? Der dør flere fugle i trafikken end på grund af vindmøller. Mindst én million fugle dør i trafikken. Til sammenligning dør der årligt 2,3 fugle pr. vindmølle. Og risikoen er væsentligt mindre sammenlignet med fx radiomaster og højspændingsledninger.


Ole Philipsen - møde i Dansk Metal (eftermiddag)\nJannik N. Madsen - møde med Scandlines (eftermiddag)\nOle Strandberg – Indien ang. arbejdsskader\nJohn Ibsen - Indien ang. arbejdsskader\nClipper i indkøbsoffensiv\nEfter flere år med høje tørlastrater bugner pengekassen i danskejede Clipper nu så meget, at rederiet går nye veje for at få pengene ud at arbejde. Via sit nye investeringsselskab Greystone Capital er Clipper klar til at poste hundredvis af millioner kroner i mindre og mellemstore danske industri- og serviceselskaber over de kommende år. Rederiet har i længere tid været meget interesseret i at købe stort op i den danske rederisektor. Clipper, der er et af Danmarks allerstørste rederier og verdens største inden for mindre tørlastskibe, ejer allerede 10 pct. af DFDS og 30 pct. af Mols-Linien, ligesom man er en del af det nye Nordic Ferry Services. Men opkøbene i rederibranchen går åbenbart så langsomt at opmærksomheden nu rettes mod danske selskaber i andre brancher. I den forbindelse har man netop skudt 100 mio. i en andel i Rahbekfisk.\nDagbladet Børsen, 15/4\nStøtte til lønkommission\nFlere partier taler nu for forslaget om en ligelønskommission, der blandt andet skal vurdere om der er en lønmæssig skævvridning mellem kønnene. Der er dog uenighed om hvorvidt en sådan kommission fra starten skal øremærkes med et større milliardbeløb, som FOA forventer. Formand for FOA Dennis Kristensen har peget på at en eventuel kommission skal have omkring 4-5 mia. kr. at arbejde med. Til gengæld vil FOA afblæse strejken. Dette krav er dog ifølge arbejdsmarkedsforsker ved Aalborg Universitet, Flemming Ibsen, ”fuldstændig urealistisk”. Ifølge Flemming Ibsen skal en eventuel kommission netop vurdere om der overhovedet er behov for en indsats på området, mens Dennis Kristensen allerede er fremme ved konklusionen, nemlig at der er behov for et milliardbeløb. En sådan blankochek vil Folketinget aldrig udskrive, siger Flemming Ibsen.\nPolitisk vilje til at ændre regler om feriepenge\nSocialdemokraterne og Venstre er enige om, at danskerne i højere grad selv skal kunne administrere deres feriepenge. Derved kan man undgå at lønmodtagernes egne penge står på Feriekonto uden af blive hævet. Socialdemokraternes arbejdsmarkedsordfører, Tommy Adelskov, siger ”…tiden er løbet fra et system, der formynderisk tager sig af borgernes penge, og jeg tror godt, at danskerne selv kan administre deres feriepenge og feriedage.” Venstres arbejdsmarkedsordfører, Jens Vibjerg er som grundsynspunkt enig i at folk selv skal have lov til at administrere deres feriepenge. Et er dog, at de to partier for en gangs skyld er enige, et andet er, at EU-regler blokerer for en ændring af reglerne. Ifølge et EU-direktiv skal medlemslandene nemlig sikre, at borgerne rent faktisk holder ferie for deres feriepenge. Trods dette direktiv vil både Socialdemokraterne og Venstre nu have undersøgt om reglerne kan lempes, så feriepengereglerne bliver mindre restriktive.\nPrincipsag om jobbeviser\nLandsretten skal nu afgøre, om 20.000 kroner i godtgørelse til ansatte, der ikke får ansættelsesbevis er den rigtige pris. Det sker efter at byretten har tildelt en 3F'er 20.000 kroner i godtgørelse, fordi hans arbejdsgiver undlod at give ham et ansættelsesbevis. Sagen er principiel og kommer efter at beskæftigelsesminister Claus Hjort Frederiksen fik ændret lovgivningen og den hidtidige standartbetaling på 10.000 kroner. Men hverken 3F eller Kristelig Arbejdsgiverforening er tilfreds med udfaldet af sagen og begge parter vil derfor anke den til Landsretten. 3F ønsker at godtgørelsen i den nævnte sag skal op over de 20.000 kr., ligesom man mener at sagen skal lægge niveauet for kommende sager. Det sidste er Kristelig Arbejdsgiverforening enig i, men her mener man dog at niveauet børe være under 10.000 kr.\n3F, 15/4, http://forsiden.3f.dk/article/20080415/NYHEDER/545027023/2140/NYHEDER\nHjort vil have gang i de langtidsledige\nBeskæftigelsesministeriet lancerer nu en landsdækkende oplysnings- og holdningskampagne, som skal få især små og mellemstore virksomheder til at åbne dørene for de langtidsledige. ”Det kan ikke være rigtigt, at mens erhvervslivet skriger på flere hænder, står en stor gruppe stadig på sidelinjen som en overset ressource. Erfaringerne viser, at de bare skal i gang, så bliver de en stor gevinst for virksomheden. Derfor håber jeg, at kampagnen og hjemmesiden arbejdsstyrke.dk kan få rigtigt mange virksomheder over hele landet til at kontakte deres lokale jobcenter og udnytte de muligheder, der er for at få hjælp - også økonomisk - til at integrere langtidsledige på arbejdspladsen”, siger beskæftigelsesminister Claus Hjort Frederiksen.\nDansk Metal, 14/4, http://www.danskmetal.dk/sw9588.asp?NewsID=17023\n100 USD = 482,68 DKK\n100 Euro = 758,88 DKK\nDanske Bank, 15/4, http://www.danskebank.dk/\nD/S Torm: 141 (-4,50)\nAPM A-aktie: 49.100 (-800)\nAPM B-aktie: 49.100 (-700)\nD/S Norden: 488 (-9,50)\nDFDS: 690 (-3)\nMols-Linien: 1100 (+9)


Ottomood Appartamento i Mascalucia til Bedste Pris-garanti | Agoda.com\nSe alle 33 ejendomme i Mascalucia.\nNår du besøger Mascalucia, så vil du rigtigt føle dig hjemme på Ottomood Appartamento, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nOttomood Appartamento tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Dette hotels bedste faciliteter omfatter familieværelse.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda aircondition, opvarmning, lydisolering, fjernsyn LCD-/plasmaskærm, køleskab, der vil glæde selv den mest kvalitetsbevidste gæst. Hotellet tilbyder fantastiske faciliteter inklusive udendørs pool, legeplads, have, der vil hjælpe dig med at slappe af efter en begivenhedsrig dag i byen. Nyd uforlignelig service og en i sandhed prestigefyldt placering på Ottomood Appartamento.\nDu bedes give Ottomood Appartamento besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse.


4. afd. af Jysk/Fynsk Mesterskab i Mou - Karting.dk\n4. afd. af Jysk/Fynsk Mesterskab i Mou\nDansk karting / Af Torben Rasmussen / august 24, 2005 marts 30, 2021\nAalborg Gokart Klub (Motorsport Norjylland) stod for 4. afdeling af Jysk/Fynsk Mesterskab. Her var det “favoritterne” der vandt, men mange andre gjorde det også rigtig godt.\nFynske Jannie Johansen kørte rigtig stærkt, og blev en sikker nr. 3 i Pop 1. Foto: jannieracing.dk\nPå Mou Gokartbane øst for Aalborg var der var 68 kørere til start i klasserne Formel Junior, Pop 1 og Formel Yamaha. Med kun 3 klasser til start, havde Aalborg Gokart Klub – som i øvrigt siden maj 2005 har heddet Motorsport Nordjylland – planlagt et lidt anderledes arrangement. Om lørdagen var der træning fra 10-14, efterfulgt af kontrol af teknik og licenser. Herefter var der bl.a. arrangeret vikingespil, fodbold og mekanikerrace i udlejningskarts. Vejret var med Nordjyderne, og der var en rigtig hyggelig stemning på og omkring banen.\nSøndagen gik på traditionel vis med intervaltræning, tidtagning og heats. Hele arrangementet blev afviklet rigtig godt, med meget få problemer undervejs.\nJesper Egebart fra Grindsted tog sig suverænt af førstepladsen med 4 heatsejre. En anden Grindsted kører, Allan Skov Jensen befandt sig også godt på den lille bane i Mou. Med placeringer som nr. 5, 3, 2 og 2 snuppede han den samlede 2. plads foran Nicolaj Møller Madsen, som fra en halvskidt tidtagning kørte sig hurtigt frem i feltet og tog 2. pladsen i første heat, efterfulgt af placeringer som nr. 6, 3 og 4. Bortset fra førstepladsen, var der altså som sædvanlig en rigtig god fight i Formel Junior.\n2. Allan Skov Jensen, GGK, Trulli\n3. Nicolaj Møller Madsen, SKK, Tony Kart\n4. Jacob Simonsen, MKK, Swiss\n5. Michael Christensen, SKK, Tony Kart\nHer går starten til et Formel Junior heat med Jesper Egebart (32) og Nicolaj Møller Madsen (17) forrest.\nDe tre første pladser i Pop 1 blev meget sikkert indtaget af Kasper Dalby, Mike Steffen Hansen og Jannie Johansen. Jannie startede som 2’er efter tidtagningen, men allerede i første heat måtte hun slippe Mike Hansen forbi. Kasper og Mike havde i flere tilfælde en rigtig god dyst om førstepladsen, og Jannie hængte hele tiden på de to, dog uden at komme i nærheden af overhalingsmuligheder.\nEfter de første 3 var der tæt kamp om resten af pladserne. Kampen foregik hele tiden i grupper, hvor der efter de første 3 var en gruppe på mellem 4 og 6 kørere, hvor der hyppigt blev byttet pladser. Kørerene i denne gruppe var Mathias Lehrmann, Asbjørn Johansen, Jonas Korsholt, Nikolaj Rasmussen, Christian G. Larsen og Kenneth Hansen. Kenneth var faktisk en af de mest stabile i gruppen, med placeringer som nr. 4, 5 og 5. I sidste heat var han desværre uheldig i starten, hvor han røg af banen og måtte nøjes med en 19. plads – og dermed en samlet 9. plads i stedet for en velfortjent plads i top 5.\n1. Kasper Dalby, AAGKK, Kosmic\n2. Mike S. Hansen, SKK, Birel\n3. Jannie Johansen, SKK, Maranello\n4. Mathias Lehrmann, SKK, Tony Kart\n5. Asbjørn Johansen, DMAK, Monza\nHer går starten til et Pop 1 heat med Kasper Dalby (104) og Mike S. Hansen (6) forrest.\nOgså i Formel Yamaha var der en suveræn vinder af både tidtagning og alle 4 heat – Søren Zylaw, som synes umulig at komme i nærheden af for konkurrenterne. På 2. pladsen var Michael Junker også ret sikker, kun et enkelt heat måtte han bytte plads med nr. 3 – Christian Hansen. På resten af pladserne blev der byttet noget mere rundt, og ligeledes fightet flot om pladserne. Jeg nåede desværre ikke at se ret meget af FY-løbet, og kan derfor kun give et begrænset referat.\n1. Søren Zylaw, VKK, Gold Kart\n2. Michael Junker, GGK, Top Kart\n3. Christian Hansen, MKK, Swiss\n4. Ronnie Jensen, AAGKK, Swiss\n5. Kent Jensen, GGK, Fudi Kart\nHer er de 5 vindende Yamaha kørere til præmieoverrækkelsen.\nSe alle resultater fra 4. afdeling af JFM her


Fag, Fart & Forandring - KompetenceudviklingsfondenKompetenceudviklingsfonden\nFor medarbejdere omfattet af overenskomsten mellem Dansk Byggeri/Teknisk Landsforbund eller Dansk Byggeri/HK-Privat\nFag, Fart & Forandring\nUdtalelse af Marianne Dahm Sneholm Hansen\nInterview med Kate Speiermann\nInterview med Mette Vang\nVideointerview med Berit Sparre\nHK/Privat, Teknisk Landsforbund og Dansk Byggeri sætter i foråret ekstra fokus på akademiuddannelser med 3 eftermiddagsarrangementer.\nVi har allieret os med skuespiller og filminstruktør Jens Arentzen, som sætter fokus på forandring og det at komme videre i sit arbejdsliv. Vi slutter af med racerkører Jason Watt, som om nogen har viljestyrke.\nDu får lejlighed til at høre om erhvervsakademiernes uddannelsestilbud, herunder de nye deltidsuddannelser inden for byggeriet. I vores fælles kompetencefond har vi valgt at sætte ekstra fokus på akademiuddannelserne. Det betyder, at hvis du laver en aftale med din chef om, at tage en hel eller moduler af en akademiuddannelse over fx tre år, så koster det hverken dig eller din virksomhed noget!\nFor dig der er ansat på overenskomsten mellem Dansk Byggeri og HK eller TL betaler Fonden din løn og transport ved deltagelse i et af arrangementerne. Udfyld venligst ansøgningsskema under fanen Ansøg, eller få et skema udleveret på selve dagen.\nEftermiddagsarrangementerne foregår på følgende dage:\n10. april 2018, kl. 13-16 på KEA, Københavns Erhvervsakademi i Hellerup\n11. april 2018, kl. 13-16 på Erhvervsakademi Lillebælt i Odense\n12. april 2018, kl. 13-16 på Erhvervsakademi Aarhus i Viby J.\nKompetenceudviklingsfonden giver let forplejning fra kl. 12.30 alle dage.\nTilmeldingsfrist den 10. marts 2018\nHvis du oplever problemer med tilmeldingen er du velkommen til at tage kontakt til Annika Madsen på ama@tl.dk eller på tlf.: 33436653.


Asics badmintonsko | Alt i Asics badmintonsko til alle typer af spillere\nVælg venligst 37 37,5 38 39 39,5 40 40,5 41,5\nAsics badmintonsko til dame, børn og herre\nDe fleste personer i Danmark kender til brandet Asics, de fleste kender det fra løb men mange som gør sig i indendørssport kender dem også fra Squash, Volleyball, håndbold og særligt i de senere år fra badminton. Asics badmintonsko, benyttes af mange ungdoms, turnerings og elite badmintonspillere. Som en af de mest kendte sportsstjerner på den internationale scene, der benytter sig af Asics badmintonsko er den danske badmintonspiller Hans Kristian Vittinghus. De spillere som benytter sig af Asics badmintonsko, bruger dem fordi de er kendt for deres meget støttende og stødabsorberende sål, som har inkorporeret den kendte gel-hæl som man også ser i Asics løbesko. I den mest solgte badmintonsko Asics Gel Beyond får man mange nye teknologier som gør, at man får en rigtig blød og komfortabel badmintonsko at træne og spille i. Denne Asics bestseller har besluttet sig for, at lave mellemsålen 1 millimeter tykkere end dens forgænger, for at give spilleren som bruger denne badmintonsko, ekstra støddæmpning og bounce-back for at sikre sig, at spilleren bliver mindre træt i løbet af spillet.\nHerudover, har Asics valgt at indsætte en kile i mellemfoden, som skal sørge for, at spilleren ikke ruller indad i de mange dueller, som foregår fra side-til-side. Herudover har Asics også valgt at forstærke hælen med et gitter, som låser skoen bedre fast i skoen, så man ikke svupper op og ned i den, når duellerne bliver lange og man skal ud i de dybe stemskridt. Asics har også valgt, at lave snuden mere rund end forgængeren, for på den måde at give ekstra fleksibilitet i forfoden. Dette sammen med de forskellige flex-grupper som skoen har fået, gør at man har en meget fleksibel badmintonsko som følger fodens bevægelser rigtig godt. Herudover har Asics valgt at gøre skoen mere komfortabel ved at indsætte SpEVA i hele mellemsålen samt at ligge deres patenterede gel-pude i både hæl og forfod, for at give ekstra stødabsorbering i denne badmintonsko. Asics badmintonsko er kendt for, at benytte sig af deres teknologi, som de har valgt at kalde RhynoSkin som er et ekstra holdbart stykke læder, der er placeret på indersiden af forfoden, da det er her man i badminton har en tendens til at slide sine badmintonsko rigtig meget, når den bagerste fod kommer til at hænge lidt i de lange og udmattende dueller.\nHvis man derimod ønsker en badmintonsko med mindre stødabsorbering i sig, end den meget anerkendte Asics Gel Beyond, så bør man købe Asics Gel Blade 5, som er en lavere og lettere model end Beyond. Denne badmintonsko har også rigtig god stødabsorbering i sig, dog ikke lige så meget som sin storebror. Denne badmintonsko har en unik gel-pude igennem hele sålen, som sikrer en fantastisk stødabsorbering. Den er opbygget således at man kommer helt tæt på gulvet og derved får bedre kontakt og et hurtigere benarbejde. Den henvender sig særdeles godt til de spillere, som synes at Asics Gel Beyond er for høj i hælen. Asics har gjort det muligt at købe deres badmintonsko til både herre, dame og børn. Det er nemt at skelne mellem herre og damer, da farverne varierer meget i forhold til det er den samme sko, dog er teknologierne de samme. Til de yngste i familien har Asics valgt at lave badmintonsko som også besidder god stødabsorbering og de har valgt at kalde denne for ”GS” eller Junior. Det karakteristiske ved disse badmintonsko er, at de er mindre end modellerne til de voksne og de er derfor nemme at kende forskel på. Hos Sport-net.dk anbefaler vi Asics badmintonsko til de spillere, som ønsker en badmintonsko med sublim stødabsorbering. Når man første gang tager en Asics badmintonsko på, vil det føles som at tage en dejlig, komfortabel gammeldags tøffel på. Man føler sig rigtig godt tilpas i denne badmintonsko og med memory foam i hælen gør det, det bare til en ekstra fornøjelse, hver gang man skal i sin badmintonsko. Asics badmintonsko er et rigtigt godt valg til alle aldre og former.\n4.9/5 ud af 503 anmeldelser 0


Julehilsen fra biskoppen | viborgstift.dk\nBiskop Henrik Stubkjær sender her sin julehilsen fra Viborg Domkirke til alle i Viborg Stift.\nJeg har bevæget mig ind i Viborg Domkirke, for igen i år, at sende min julehilsen til alle i Viborg Stift.\nHer i år, har coronaen også sat sine markante spor – både i dagliglivet og i kirkelivet.\nI foråret var der skrappe restriktioner. Hen over sommeren var vi næsten fri af pandemien. Mange af os blev vaccineret, og familierne vendte tilbage til kirkerne for at få børnene døbt, og mange konfirmander fik endelig deres konfirmationsfest i eftersommeren. Og kirkelivet vågnede så småt igen. Lad os glædes over det!\nFor siden er smitten igen blusset op. Og smittetallene stiger voldsomt i disse dage. Men jeg tror næsten, jeg kan love, at julegudstjeneste det bliver der. Det oplever jeg, at alle arbejder med på!\nJeg selv er nu også en af de mange som er blevet smittet, og har været i isolation indtil for to dage siden. Heldigvis har jeg kun haft ganske lette symptomer og er helt frisk igen.\nMen alle, som har været isoleret, kender til følelsen af at være alene, og hos os alle breder frygten sig vel også for at komme til at smitte særligt de som er i en sårbar situation.\nOg sammen med vinterens mørke, kan der godt brede sig en følelse af opgivelse – vil det nogensinde holde op?\nVi har brug for et håb – en tilsigelse, som kommer udefra, for vi kan ikke hive os selv op ved håret.\nOg det er jo netop, hvad julen handler om!\nOg det er hvad Joachim Skovgaard på fineste måde får understreget i den sidste billedserie han malede her i kirken – det flade loft.\nDet hele begyndte med en englebesked – sendt fra Himlen ned til jorden – sendt til den unge kvinde Maria. Det begyndte med et guddommeligt nedslag i verden en besked udefra midt i mørket: ”Frygt ikke!” ” Du har fundet nåde hos Gud” ”Se, du skal blive med barn og føde en søn, og du skal give ham navnet Jesus. Han skal blive stor og kaldes den Højestes søn.”– sagt til Maria, men med konsekvenser for hele menneskeheden.\nMed englens besked ramte himmelens lys Maria - et håb kom ind i verden. Her begynder julens fortælling!\nEller rettere den begynder faktisk før det. Allerede hos de gammeltestamentlige profeter lyder det: ”Det folk, der vandrer i mørket skal se et stort lys, lyset skinner for dem, der bor i mørkets land…. For et barn er født os, en søn er givet os, og herredømmet skal ligge på hans skuldre.”\nDerfor indrammer Skovgaard også Jesusbegivenheden med billeder af alle de gammeltestamentlige profeter. Det er på deres vidnesbyrd og profetier at Jesu fødsel skal ses som Guds indbrud i verden – håbets genfødsel i verden.\nOg håbet vokser i Marias mave. Og selve julenat – 9 måneder efter englen Gabriels besøg hos Maria, får vi igen englebesøg på jord.\nEnglen sagde til hyrderne på marken: ”Frygt ikke! Se, jeg forkynder jer en stor glæde, som skal være for hele folket: I dag er der født jer en frelser i Davids by; han er Kristus Herren.”\nOg en himmelsk hærskare sang: ”Ære være Gud i det højeste og på jorden! Fred til mennesker med guds velbehag!”\nPå Skovgaards billede af fødslen i stalden lyser stjernen ind af staldvinduet og minder om at lyset fra barnet henter sin glans fra himmelen – at I ham rører Gud verden.\nMåtte vi også denne jul få den glæde at se, at livet er mere end coronarestriktioner, klimabekymringer og andre menneskeskabte udfordringer. Måtte vi se, at julen også er et vidnesbyrd om en Gud der skaber lys i mørket, og giver glæden en ny forankring i verden.\nJulen er en påmindelse om at livet er større! Og at vi og vores egen lille historie løftes op og får glæden sat som fortegn, når Gud bryder ind i verden og insistere på at være os ganske nær.\nSå med opfordringen til at løfte blikket og se Guds nærvær, vil jeg ønsket jer alle og jeres familie en glædelig jul og et godt nytår


Salgskonsulent , NTI CADcenter A/S | StepStone\nEngageret og arbejdsom Salgskonsulent søges til vores Salgscenter i Aarhus hos NTI CADcenter A/S\nHer er muligheden for et spændende job som sælger i én af Nordens største CAD-virksomheder. Vi søger dig, der ønsker at arbejde med salg og er klar til at arbejde målrettet og dedikeret for at blive en rigtig god sælger af it-løsninger. Vores Teamleder for Salgscentret søger for den nødvendige oplæring og sparring undervejs. Vi forestiller os, at du er kvik, arbejdsom, målrettet og fyldt med drive. Vi tilbyder et job i en økonomisk solid, markedsledende virksomhed, der samtidig er innovativ med spændende produkter og de dygtigste medarbejdere. Vi har stort fokus på medarbejdertrivsel, humor og god stemning. Er du vores nye kollega?\ner ikke bange for telefonen og har måske allerede erfaring som telesælger eller andet relevant, hvor du formår at skabe tillid pr. telefon\nVi søger en ny kollega til vores salgsteam til vores kunder i byggebranchen, hvor du vil kunne lære af nogle rigtig dygtige kolleger. Du vil blive en del af vores salgsteam på i alt ca. 25 fordelt på salg til byggeriet (BYG) og salg til industrien (MEK) med repræsentation i Aalborg, Aarhus, Vejle og Værløse i Danmark samt i Norge, Sverige og Tyskland. Samtidig skal du arbejde tæt sammen med vores dygtige systemkonsulenter, der bistår dig med den tekniske viden på salgsmøder, kundepræsentationer, seminarer osv. Du skal have nemt ved at samarbejde og kommunikere med andre mennesker, da du også skal være bindeled mellem dine kunder og vores systemkonsulenter. Du skal arbejde med løsningssalg - ikke pistolsalg - og blive motiveret af at finde præcis den rette løsning til kunden. Du skal derfor være typen, der ser udfordringen i at sælge avancerede løsninger og ikke blot bliver motiveret af at sælge et stort antal produkter. Jobbet kræver en udadvendt arbejdsindsats, hvor man skal forvente at kontakte mange kunder og emner proaktivt.\nSom Salgskonsulent hos os…\nat vi er den største nordiske leverandør af pc-baserede CAD systemer til industri- og byggebranchen. Vi er totalleverandør af CAD- og EDM/PDM-løsninger samt autoriseret Platin-forhandler af Autodesks produkter og en lang række tilhørende applikationer. Samtidig er vi Microsoft Goldpartner. For at sikre vores kunder en professionel anvendelse af de solgte løsninger, tilbyder vi en lang række forskellige kurser, ligesom vi har egen software udviklingsafdeling i DK. Vi er 130 medarbejdere i Danmark og i alt knap 250 medarbejdere inkl. Sverige, Norge og Tyskland.


Freja Kirk lørdag 25. april 2020 i Musikkens Hus, Aalborg\nHun er én af de få danske artister, der har modtaget seks stjerner for en udgivelse. 25. april kan Freja Kirk opleves live i Musikkens Hus med numre fra det album, som GAFFA kalder et af de stærkeste fra en dansk musiker i flere år.\nHun er hverken en af drengene eller en af pigerne. Hverken den strømlinede popsangerinde eller den kantede outsider. Ikke en eksplosion af påtrængende selvtillid og heller ikke selvudslettende sky. For at fange Freja Kirk må man først og fremmest forstå det: Hver gang hun bliver forsøgt defineret, undviger hun. Hun eksisterer i et landskab uden klare svar, uden klare identitetsmarkører.\nDet er en risiko, de færreste tør løbe, men for Kirk kan det ikke være anderledes. Og det skinner igennem på det anmelderroste album ’Pussyfied’, der drilsk skifter mellem hårde frigørelsesanthems og blide selveksaminerende ballader. ”Det er et album om at turde være sig selv. Et opråb om, at vi er gode nok,” fortæller Freja Kirk.\nFreja Kirks koncert er en del af vores eksklusive festival Musikkens Beat, hvor du i to dage kan opleve Musikkens Hus på en helt ny måde. Glæd dig til at høre morgendagens stjerner, nye kunstneriske konstellationer og spændende artist talks – alt sammen på samme billet. Du kan også nyde drinks fra vores nye barmiljøer og lækker mad fra Musikkens Spisehus' prisvenlige food court.\nMed en lørdagsbillet til 295,- kan du udover Freja Kirks koncert blandt andet opleve det nye band HUGORM med Simon Kvamm i front, indie-rock ensemblet Go Go Berlin, Dusin, Mags og soulfænomenet Calby.


THE SATANIC TEMPLE SAGSØGER SABRINA | Stegelmann\nIda Rud 10/11/2018 Nyheder\nThe Chilling Adventures of Sabrina på Netflix har på kort tid skaffet sig både glade fans og indædte modstandere.\nDen nye serie om den søde heks Sabrina er langt mere bestialsk og blodig end Sabrina, skolens heks fra 90’erne, men den er også inspireret af Archie Horror-tegneserien og ikke den mere nuttede version, som optrådte side om side med Riverdales renskurede Archie.\nDyrkelsen af Satan med kannibalistiske ritualer, genopstandelse af de døde og børnetortur er ikke for sarte sjæle, selv om serien også har masser af klædelig humor og en sarkastisk og kritisk tilgang til religion.\nForuden djævelske symboler som pentagrammet viser serien også ofte en statue af Baphomet, der står midt i hekseskolen.\nOg nu sagsøger den politiske aktivist-gruppe The Satanic Temple Netflix og Warner Bros. for 50 millioner dollars for brud på copyright.\nBaphomet er en dæmonisk gedebuk, bedst kendt i Éliphas Lévis illustration fra 1854, og den er blevet et symbol på satanisme. Den har en menneskekrop med bukkehoved, både mandlige og kvindelige legemsdele, ikoner for lys og mørke og i det hele taget flere ting, der skal symbolisere balance.\nÉliphas Lévis illustration af Baphomet fra 1854.\nMen The Satanic Temples statue af Baphomet, som de copyrightede i 2013, har ikke de udtalte kvindelige legemsdele, men til gengæld står to børn, en dreng og en pige, og kigger hengivent på dæmonen.\nNår man sammenligner den med statuen fra tv-serien, er det påfaldende, hvor ens de er, men også hvor meget The Satanic Temples statue afviger fra den berømte tegning.\nØverst: The Satanic Temples Baphomet statue. Nederst: Screenshot fra The Chilling Adventures of Sabrina.(Kreditering: The Satanic Temple og Netflix).\nSammenlign med Askepot\nTegningen er så gammel, at den er offentlig ejendom (public domain), men det er den anden altså ikke.\nBaphemot er en gammel legende, som gerne må afbildes, men som Jack Mirtko fra Pathoes forklarer, så kan det sammenlignes med Askepot.\nHistorien om Askepot er et gammelt eventyr, der findes i flere forskellige udgaver, og den bliver til stadighed genfortalt. Men hvis men laver en Askepot, der er identisk med den, som Disney tegnede i 1950, så overtrædes deres ophavsret.\nDet samme er så tilfældet med Baphemot i The Chilling Adventures of Sabrina.\nSatan som metafor for skepsis\nI øvrigt skal det understreges, at The Satanic Temple ikke tilbeder Satan. Det er en religionskritisk og politisk aktivistisk gruppe med hjemsted i Salem, Massachusetts. Ved at bruge sataniske symboler, promoverer de egalitarisme og social retfærdighed, og de kæmper for adskillelse af stat og kirke.\nDe har et udtalt ønske om at skabe mere empati og samhørighed mellem mennesker.\nGruppen blev skabt i 2012, og for at fremme deres mål bruger de satiriske og teatralske midler for at udstille religiøs hykleri og gøre op med folks frygt og fordomme. De bruger Satan som et metafor for at promovere skepsis, nysgerrighed og personlig frihed.\narchiearchie horrorNetflixsabrina skolens heksthe chilling adventures of sabrinathe satanic templewarner bros.\n10/11/2018 Hans Henrik Kjølsen Svar\nEr glad for endelig at se en artikel der påpeger lighederne mellem templets statue og den i serien 🙂 De fleste artikler rundt om på nettet forsøger på at udstille templet som hyklerisk og som den store korporation der slår ned på de stakkels kreative hos Netflix.


Oldies – Tilia Nova\nTilia Nova's katteri har nu eksisteret i så mange år, at det ikke kan undgås, at vi har måttet tage afsked med katte, der har betydet en masse for os og vores opdræt:\nFødt: 1990.06.29, NFO f 09 23\nFar: Oba Don Juan - Mor: IC Guldfakse's Nolida\nVores første pragtfulde hunkat - blandt venner kaldet Sessen, Sessemus eller slet og ret Musen. Hun blev mor til nogle markante killinger, ikke mindst IP EC Tilia Nova's Domingo, DM\nOba Mimi, DM\nFar: EC Oba Sarastro - Mor: Christianias Kristina\nEn hunkat med et helt specielt kærligt og stærk temperament. Hun gav os mange glæder og herlige killinger. IP EC Tilia Nova's Eldir kom til at betyde noget helt særligt.\nIC Oba Martha\nFødt: 28.02.1994, NFO f\nFar: IC Oba Macbeth - Mor: Christiania's Kristina\nHalvsøster til Mimi - og en stor dejlig pige, som sammen med især Domingo har fået nogle smukke børn, som vi i dag bygger videre på i vores opdræt.\nFødt 10.03.1994, NFO ns 02 23\nFar: Ratchasima's Red Devil, Mor: Kianda's Special Patchwork\nDomingo vil altid have en helt speciel status for os. Han har givet meget fine afkom, han har været en success på udstillingerne og han har efterkommere i store dele af Europa såvel som i andre verdensdele men først og fremmest var han en kat med en stor personlighed.\nIP EC Tilia Nova's Eldir\nFødt: 29.08.1994, NFO a 09 23\nFar: Tilia Nova's Cato, Mor: Oba Mimi, DM\nEldir var en dejlig stor kat med en endnu større personlighed - og han styrede i mange år huset med fast pote. Som 9-årig fik han konstateret diabetes, men han fik alligevel 4 gode år med daglige insulinsprøjter før nyrene gav op i november 2007.\nGIC Tilia Nova's Irmelin Rose\nFødt 11.05.1996, NFO ns 09\nFar: Tilia Nova's Domingo, Mor: Oba Mimi, DM\nIrmelin er en meget blid og smuk kat, der fik nogle meget smukke og blide børn - men hun trivedes ikke sammen med mange katte efterhånden som hun blev ældre. Derfor besluttede vi at hun skulle tilbringe sit otium i et roligt hjem sammen med en anden Tilia Nova kat, og det blev en stor success.\nCh La Forêt's Jeffi\nFødt 10.05.2004, NFO a 09 23\nFar: IC La Forêt's Imponerende Samson, DM, Mor: EC Killix Cindy Crawford\nLuffe er en pragtfuld kat - desværre fik han fejlagtigt en HCM-diagnose hæftet på sig i en tidlig alder - og da efterfølgende scanninger viste at han var sund og rask var det avlsmæssigt for sent, for da var han for længst kastrat.\nHan bor nu hos en af Johns arbejdskollegaer, hvor han får al den opmærksomhed som han så gerne vil ha' - han er nemlig utroligt kælen og kærlig. Vi savner ham i dagligdagen og vi er utroligt kede af at have afskåret os selv fra muligheden for at anvende denne smukke og kærlige kat i avl, udover et enkelt kuld som han nåede at få med Bobbasina. Ingen killinger fra dette kuld gik i avl.\nPr. IC S*Aristo Limaz Jonna Lykke\nFødt 01.05.2000, NFO n 09 23\nFar: EC S*Aristo Limaz Jonathan, Mor: IC S*Gomorran's Tiffany\nJonna var en af vores smukkest katte - så utroligt typisk NFO.\nHun var datter af nogle af vores favorit-katte og hun vil altid have en helt speciel plads i vores hjerter.\nPR IC S*Aristo Limaz Jonna Lykke\nIC Tilia Nova's Kalypso\nFødt 02.02.1997, NFO f 09\nFar: IP EC Tilia Nova's Domingo, DM, Mor: IC Oba Martha, DM\nKalypso nåede at blive 13 år før hun bukkede under for brystkræft. Hun var en stille kat, der ikke gjorde meget væsen af sig - men smuk, var hun, og hun har givet os nogle utroligt fine killinger i tidens løb. Bine og Edith Piaf blev hjemme og har på fineste vis ført slægten videre.\nPr. GIC S*Tigressan's Macaij\nFødt:4. marts, 1998, NFO e 09 23\nFar: IC S*Gomorran's King Kreole, Mor: S*Tigressan's Bambie\nMacaij nåede næsten at blive 16 år, og han var en glad kat til det sidste. Han har haft stor betydning for vores opdræt, og givet os mange smukke killinger. Han var en stor kat, med et blidt temperament, der holdt sin plads som husets herre til det sidste. Hans børnebørn, Patty, Opal og Pussy, fører hans linie videre.\nPR GIC S*Tigressan's Macaij\nIC Tilia Nova's Bobbasina\nFødt 25. august, 2003, NFO f 09\nFar: GIC S*Tigressan's Macaij, Mor: IC Tilia Nova's Kalypso\n"Bine" eller "Troldemor" var en meget markant dame i vores opdræt - hun var en herlig showcat, med et utroligt elskeligt sind og en pragtfuld mor, der gav os nogle smukke killinger: vi har beholdt 4 døtre fra Bine, hvoraf Opal og Pussy er gået i avl.\nGIC Tilia Nova's Zacharias\n03.04.2003-07.11.2018, NFO n 09 22\nFar: GIC S*Tigressan's Macaij, Mor: Tilia Nova's Virginia Woolf\nZacharias var det perfekte overhoved for vores katte - rolig og velafbalanceret var han, og utroligt populær blandt de andre katte. Han havde en smuk type og både en flot farve og et flot mønster, og (selvfølgelig) en stærk pelskvalitet. Han var vores "løve" og det var et stor tab, da han gik bort, 15 år gammel.\nGIP IC Tilia Nova's Norwegian Wood (Woody)\n24-10-2009-19-08-2020, NFO n 09 22\nFar: GIC Tilia Nova's Zacharias, Mor: Tilia Nova's Jambalaya\nWoody blev hjemme, fordi han stjal vores hjerter fra fødslen. Han var efter 2 Tilia Nova katte - Jambalaya og Zacharias - og resultatet blev en stor flot hankat, så mild og blid som sin far. Han var aldrig tiltænkt en rolle i vores avlsprogram, men han blev dog far til et enkelt kuld. Udstillingsmæssigt har han klaret sig ganske fint, med flere Best in Show og Best in Variety som resultat.\nGIP IC Tilia Nova's Norwegian Wood\nCH Tilia Nova's Pussy Galore\n12-11-2010-31-08-2020, NFO a 09\nFar: Toonscat's Sylvester, JW, Mor: IC Tilia Nova's Bobbasina\nVi beholdt Pussy sammen med hendes kuldsøster, Peppermint Patty, fordi de var to meget typestærke piger. Pussy havde et fantastisk stærkt udtryk og var en markant dame. Vi mistede hende desværre alt for tidligt pga et stroke.\nVi har beholdt Uma og Uhura efter Pussy.


Yderligere ni kommuner får ja til skattenedsættelse\nFire, der havde søgt, er ikke med på listen. Tre af dem har allerede indgået budgetaftaler uden skattenedsættelser.\n25. SEP 2020 11.55\nNi kommuner har fået grønt lys fra Indenrigsministereiet til at nedsætte deres kommuneskatteprocent med delvist statstilskud i en midlertidig periode. De ni kommer oveni de 12 kommuner, der i forvejen var bevilget en nedsættelse med fuld og varig statslig kompensation for de mistede skatteindtægter.\nDe ni kommuner med delvist og midlertidigt tilskud til skattenedsættelse er med den bevilgede skattenedsættelse i procentpoint:\nDet delvise og midlertidige tilskud dækker over en langt højere kompensationsgrad end kendt fra tidligere år, nemlig 90 pct. de to første år og derefter henholdsvis 85 pct., 80 pct. og 75 pct. de følgende tre år, altså i alt fem år.\nSædvane de foregående år har været 75 pct. det første år., 50 pct. de to næste år, og 25 pct. det fjerde år og intet det femte år og derefter.\nDe 12 kommuner med fuldt statsfinansieret skattenedsættelse og deres nuværende kommuneskat er:\n27,8 pct. Langeland\n27,0 pct. Lolland\n27,0 pct. Vesthimmerland\n26,9 pct. Brønderslev\n26,8 pct. Svendborg\n26,7 pct. Norddjurs\n26,7 pct. Ringsted\n26,6 pct. Odsherred\n26,5 pct. Læsø\n26,4 pct. Kerteminde\n26,4 pct. Nyborg\n26,4 pct. Sorø\nMuligheden for fuld og permanent kompensation for mistede skatteindtægter blev som led i udligningsreformen givet til alle kommuner med en kommuneskatteprocent over 26,3. Ikke overraskende har alle ønsket at benytte sig af den.\nI alt 25 kommuner havde søgt om at måtte sætte kommuneskatten ned med helt eller delvist tilskud.\nAf de resterende fire har to trukket deres ansøgninger, Esbjerg og Skive, der begge har indgået budgetaftaler uden skattenedsættelse. Kalundborg og Høje-Taastrup har fået nej til tilskud fra Indenrigsministeriet med den begrundelse, at deres kommuneskatteprocent i forvejen er lav, men de kan vælge at nedsætte skatten for egen regning.\nI Kalundborg er der indgået budgetaftale med en skattenedsættelse på 0,4 procentpoint, mens Høje-Taastrup i sin budgetproces endnu ikke er nået til en aftale. I Kalundborg vil de 0,4 procentpoints skattenedsættelse blive gennemført "i takt med, at vi opnår tilskud", oplyser borgmester Martin Damm til DK Nyt.\nOPDATERING: Præciseret, at to kommuner har trukket deres ansøgninger. Desuden er en tanketorsk rettet og detaljer tilføjet vedrørende Kalundborgs budgetaftale.


konfekt & slik & søde sager | House of Pancakes | Side 2\nThis entry was posted on 14. december 2013, in 4 stjerner / 4 stars, Dansk, Mad / Food, Offentlig / Public, Opskrifter / Recipes and tagged bagning, brød, jul, konfekt & slik & søde sager, marcipan, nødder.\tSkriv en kommentar\nMillionærsnitte med tørrede tranebær\nFor snart mange år siden da vi var på besøg i England kom jeg hjem med den engelske kogebog “What’s cooking: baking” af Emma Patmore. Min udgave er fra 2002, så det er jo efterhånden længe siden. Jeg har nok ikke fået testet så mange opskrifter i bogen, som jeg burde, men én opskrift har jeg vendt tilbage til mange gange, og det er den, der hedder Millionaire’s Shortbread. Hvorvidt det er en småkage eller et stykke konfekt kan man diskutere, men indenfor de sidste par år har jeg set lignende opskrifter dukke op i danske kogebøger. Men her følger hvad jeg vil tillade mig at kalde den originale – med et par twists fra mig. Ledsageren forelskede sig i snitten den første gang han satte tænderne i den, og siden da har han altid bedt om at jeg bager den, når jeg laver julesmåkager.\nOpskriften bruger kondenseret mælk, som man efterhånden kan få i alle supermarkeder. Det billigste jeg har set er i Rema1000, hvor en dåse koster 17 kr. normalt, men her i december har de haft det på tilbud til 12 kr., så hold øje med tilbudene. Kondenseret mælk kan holde længe, og det kan også bruges i søde tærter, til fudge, i isblandinger og bare som karamelsovs til en dessert.\nProducerer en lille bradepande\n100 g ristede, blandede nødder (det kan være én type eller en blanding)\nEn pose tranebær eller hvad du hellers føler for (kan udelades)\n1 dåse (ca. 400 g) kondenseret mælk\nSmør en bageform der er cirka 22 x 22 cm. Hæld lidt sukker i og ryst sukkeret rundt indtil hele bunden er dækket. Hæld eventuelt overskydende sukker fra. Du kan også bruge en lidt større form, så bliver lagene bare lidt tyndere.\nKom de ristede nødder i en foodprocessor og blend det fint. Du kan eventuelt udelade at riste nødderne, hvis du ikke lige gider, men dette fremhæver smagen af dem. Tilsæt herefter mel, smør og brun farin og blend det til en sammenhængende masse. Kom dejen i formen og tryk massen ud, så hele bunden er dækket i et forholdsvist jævnt lag. Sæt herefter formen på køl i køleskabet i en halv times tid.\nStik herefter huller i dejen med en gaffel og bag den i ovnen i cirka 20 minutter indtil den er gylden over det hele. Tjek at den også har fået nok i midten. Der er ingen skade sket, hvis bunden ikke er bagt ligeligt over hele pladen, men bunden smager af mere når den er bagt helt sprød.\nLad bunden køle ned mens du forbereder karamellaget. Kom smør, brun farin og kondenseret mælk i en gryde over lav varme. Blandingen kan meget hurtigt brænde på, så det gælder om at have tålmodighed. Hold temperaturen lav og rør jævnligt i gryden. Hvis du er tålmodig nok til at stå og røre i gryden hele tiden, kan du godt skrue lidt op for varmen, men ellers så lad det passe sig selv, hold blusset lavt og tjek miksturen tit. Det kan godt tage lang tid, men lad det tage den tid, det tager. Karamellen er færdig når den er tyk og hænger ved skeen.\nNår karamellen er ved at være færdig fordeler du de tørrede tranebær ud over nøddebunden. Du kan bruge enhver anden form for tørret frugt, hele nødder, små stykker marcipan eller hvad du nu er i humør til. Du kan også helt udelade at komme ekstra fyld i, men jeg synes at tranebærene giver et lille syrligt modspil til den søde karamel.\nHæld så karamelmassen udover bund og fyld og fordel det i et jævnt lag. Sæt nu formen på køl i køleskabet indtil karamellen er størknet.\nSmelt de 200 g lys chokolade sammen med 2 spsk fløde og fordel massen ud over karamellaget. Lad også dette størkne inden du arbejder videre.\nSmelt de 100 g mørk chokolade og stry det ud som det øverste lag.\nI den originale opskrift var der kun ét lag chokolade, som var helt fast. Dette betød at stykkerne var meget svære at skære ud uden at karamellen eksploderede ud til alle sider. Ved at have et lag blød chokolade efterfulgt af et tyndt og fast, så får man det bedste af begge verdener. Den faste chokolade på toppen gør at stykkerne er nemmere at holde på og have med at gøre, og jeg synes også at den giver et kønnere slutresultat og et godt knas, når man spiser.\nNår hele massen har sat sig og er kølet ned vender du den på hovedet ud på bordet, således at nøddebunden ligger nederst. Skær klumpen ud i en passende størrelse med en skarp brødkniv. Det er en meget lækker men også meget kompakt blanding, så det kan betale sig at skære i små stykker. Så kan man til gengæld også spise flere af dem!\nOpskriften er lidt tidskrævende, men jeg synes helt sikkert at den er det hele værd.\nThis entry was posted on 9. december 2013, in 5 stjerner / 5 stars, Dansk, Mad / Food, Offentlig / Public, Opskrifter / Recipes and tagged bagning, chokolade, konfekt & slik & søde sager, nødder, småkage.\tSkriv en kommentar\nNæsten juletur til Tyskland\nI går var vi en tur til Tyskland, og det var den helt store indkøbstur! Jeg er jo lidt af en planlægger, så jeg havde nøje undersøgt hvad vi skulle have og hvor de ting var billigst og planlagt en rute herefter. Heldigvis ligger de fleste af butikkerne tæt op af hinanden, så selvom vi rent faktisk var 5 (!) forskellige steder, så var der egentlig kun begrænset transport mellem stederne.\nVi startede i Citti Markt. De har egentlig ikke så mange slagtilbud, men vi fik da købt en masse nutella, som de altid er glade for at sælge ud af! Citti Markts stærke side er deres udvalg. De har rigtig mange spændende ting – og da de sælger til engros, så er det også et godt sted at købe chokolade, hvis man bruger lige så meget til bagning, konfekt o.l. som jeg gør. Her kunne man få 1,5 kg hvid, lys eller 60 % mørk chokolade til under 50 kr. pr. kilo! Vi brugte rigtig lang tid i Citti Markt og endte også med at spise frokost. Jeg var egentlig ikke vildt sulten, men det var rart at sidde lidt ned. Mad giver jo også velvære og omsorgsfølelser i kroppen, derfor kan det være godt at spise hvis man er syg eller trist.\nLedsageren og jeg valgte begge at få en jägerschnitzel med pomfritter til frokost. Så vidt vi kunne bedømme så var det en friturestegt wienerschnitzel serveret med svampesovs. Det smagte sådan set udmærket. Egentlig ville jeg gerne have haft en burger, ligesom jeg mener at jeg fik sidst, men det har de fjernet fra menuen.\nI Citti Markt fik jeg også købt et lille styk julepynt. De havde mange fine ting, og jeg kunne ikke helt stå for at købe en figur med hjem. Jeg er ganske tilfreds med den, da den er meget detaljeret. Det er en julemand, som holder en kringle, og julemanden har striktrøje på. Det er nok ikke så tydeligt på det lidt mørke billede, men trøjen på figuren er fnulret ligesom en striktrøje ville være, så jeg synes den er fin.\nDerudover overtalte Ledsageren mig også til at købe en udstiksform. Den var måske lidt i den dyre ende, men det er jo et poteaftryk, så det blev vi jo nødt til, sagde Ledsageren. Udstiksformen har kanter i to højder: Den yderste kant, som selvfølgelig går hele vejen igennem, og så de indre kanter, der stopper lidt før. Derfor laver den et poteaftryk i dejen, når du trykker den ned. Jeg glæder mig til at teste den.\nHerefter fløj vi rundt til de andre butikker. Nogle steder skulle vi ikke have så meget, og det var selvfølgelig lidt begrænset hvor mange besøgende der var på en almindelig mandag, så jeg synes det gik fint fremad. Jeg følte ikke at vi stod unødigt i kø, og i Calle var der næsten mennesketomt.\nDa vi endelig nåede hjem til Odense igen, var vi stadig godt mætte efter den lidt store frokost, så vi droppede den planlagte aftensmad, der bestod af lasagne fra fryseren (det tager vi i aften i stedet), og så lunede vi i stedet lidt boller og tog dem med pålæg. Eller Ledsageren fik boller, jeg var for mæt til hvidt brød, så jeg tog et knækbrød med ost, en klidkiks med philadelphia og en stor gulerod. Det er nu også rart engang imellem at det hele ikke skal være så kompliceret.\nLæsset medbragt fra Tyskland bestod af:\nSmå træpinde (tænkes brugt som ispinde, hvilke vi ikke kunne finde i Citti Markt)\n3 peberfrugt til 6 kr. i Fleggaard\nEn bøtte bagepulver fordi jeg var ved at løbe tør\nTo slags senseo kaffe\n1 kg sort peberkorn\nEn wasabi dressing\nHønse-, ande- og svinefond\n1,5 kg hasselnødder\n3 poser ovnbagte chips\n2,4 kg marcipan\n2,25 kg nutella\n1 kg marabou (2 x Daim, 1 x Appelsinkrokant, 1 x Lakrids)\n6 kg mørk chokolade 60 %\n3 kg hvid chokolade\n3 kg lys chokolade\n800 g toblerone\n45 kæmpe romskildpadder\n7 kilo slik af blandet art\n3 x 24 dåser pepsi og 7up\nAltså, man skal jo hamstre. Det er det eneste fornuftige her i livet.\nThis entry was posted on 5. november 2013, in Dansk, Mad / Food, Nyerhvervelser / Acquisitions, Offentlig / Public, Rejser / Travels and tagged chokolade, frokost, konfekt & slik & søde sager, nutella, svin, tur-Tyskland.\tSkriv en kommentar\nI søndags var vi til Chokoladefestival i København sammen med mine forældre, som venligst sponsorerede vores entré. Med hver indgangsbillet medfulgte 6 smagspoletter, som kunne benyttes i de forskellige boder. Der var okay med gratis smagsprøver, helt klart flere end jeg husker fra sidste år. Frellsens var med igen i år og uddelte ligesom sidst 1 flødebolle per polet. Her kom vi så lidt til kort, da de havde solgt ud af så mange flødeboller dagen før, at de kun havde fire forskellige tilbage, og ingen af de hvide! Vi tog fire med hjem alligevel: en klassisk, en mocca, en marcipan og en med nødder.\nDen med marcipan var nu lidt skuffende. Nu er Frellsens flødeboller ikke ligefrem gourmetflødeboller, men de er udmærket. Men problemet er at marcipanflødebollen består af en marcipanbund, og så er flødebollen væsentligt mindre end de andre. Dette kunne så være OK, hvis det ikke var fordi at nøddebollen, som er dækket med hakkede nødder, også har en marcipanbund, og derudover har normal størrelse og nødder på. Hvad betaler man så lige “ekstra” for til den med marcipan? Så skal det da være fordi man ikke kan fordrage nødder.\nSummerbird havde så lært noget af Frellsens, så de solgte også flødeboller for 1 polet, så her fik vi fem forskellige med hjem. Min favorit var den sædvanlige hvide med passionsfrugt – den er altid god. Så var der en ny med lakrids, som ikke helt levede op til forventningerne. Summerbird er gourmetflødeboller, og deres er både dyrere og mindre end alle andre, og så skal der altså også kræses om smage. Lakridssmagen var alt for svag og nåede aldrig rigtig at smage igennem. Derudover var der en champagne-og-solbær, hvor jeg hverken kunne smage champagne eller solbær. Dertil en med kirsebær, som faktisk var udmærket og smagte fint af kirsebær. Jeg har lige glemt hvad den sidste var, men det var muligvis bare en “almindelig”.\nSummerbird havde også rigtig fine smagsprøver i form af deres mandler, som altså også er rigtig gode, især er jeg glad for deres hindbærmandler.\nDagens højdepunkt var nok en bod, hvor der var en chokolademager, som demonstrerede hvordan man laver fyldte chokolader og påskeæg. Her fik jeg skrabet en påskeægsform til mig, så jeg håber at få den brugt i år! Jeg har længe tænkt på at jeg gerne ville lave påskeæg, og nu har jeg ingen undskyldning for ikke at gøre det. Det var super godt at høre hans tips, og jeg fik bestemt lært noget nyt.\nDer var også et sted, hvor man for en polet kunne få lov til at dyppe en skumfidus i en chokoladefontæne. De var også med sidste år, hvor jeg ikke gad stå i kø, men i år prøvede jeg det så. Jeg må indrømme at jeg ikke kan anbefale det. Både skumfidusen og chokoladen var kold og kedelig, og det hele bliver serveret på en serviet, så man kan ikke engang lade den stå og størkne, for så får man papir med ind i munden. Ikke noget jeg vil spilde tid eller poletter på igen, men så er det afprøvet.\nVed en anden bod fik jeg købt nogle transfer sheets – det er sådan noget fint, spiseligt pynt, som man kan trykke fast på sine fyldte chokolader, og så ser de forhåbentlig pæne og dekorative ud. Jeg fik fem A4 ark for 60 kr., så det var OK. De kan jo holde sig længe, så jeg skal nok få dem brugt – håber jeg. Jeg har aldrig prøvet dem før.\nJeg brugte de sidste to poletter på et par fyldte chokolader, hvoraf den ene skulle have en marcipanbund blandet med pistacie. Jeg kan godt lide pistacie, men det er en meget svær smag at få til at trænge igennem, og det var heller ikke lykkes her. Chokoladen smagte udmærket, men på ingen måde af pistacie – den var bare grøn.\nSvaneke Is var også med, men de har ikke helt forstået konceptet eller publikum endnu. Nogle steder vil de have 2 poletter for en smagsprøve – i så fald skal det også være RIGTIG godt. Vi får 6 smagspoletter, og det siger da sig selv at vi gerne vil smage så meget forskelligt som muligt, derfor vil vi også hellere bruge EN smagspolet af gangen. Jeg brugte ikke to smagspoletter på noget, og jeg synes også at der var færre med i år, som udleverede smagsprøver for to poletter. Men pointen er (jeg kommer til den nu) er at Svaneke Is udleverede “1 lille kugle is” for en smagspolet. Jeg synes det er en rigtig god idé at sælge is til chokolademessen, for man kan godt køre lidt træt i alle de der fyldte chokolader, som ser ens ud og smager ens og alle koster det samme, så jeg vil sådan set rigtig gerne bruge en smagspolet på en kugle is. Men jeg gider simpelthen ikke bruge en smagspolet på det, som specifikt står på skiltet er en LILLE kugle is. Jeg aner ikke hvad jeg får, og jeg gider da ikke købe en miniportion – er der så overhovedet noget at smage? I den situation vil jeg faktisk hellere betale to smagspoletter og så få en rigtig portion – men igen! Vi vil alle sammen hellere kun betale én smagspolet.\nJeg synes faktisk festivalen var bedre end sidst, så det er jo et positivt træk. Og nu er vi løbet tør for flødeboller. Så er det godt, at det er Pie Day i næste uge.\nThis entry was posted on 5. marts 2013, in Anmeldelser / Reviews, Dansk, Familie / Family, Mad / Food, Messer & festivaler, Museer / Museums, Nyerhvervelser / Acquisitions, Offentlig / Public and tagged chokolade, fam-forældre, konfekt & slik & søde sager.\tSkriv en kommentar\nJulen kommer før vi ved\nDer sker ikke så meget på bloggen i øjeblikket. Jeg har rimeligt travlt med eksamensopgaver, så det er begrænset hvor tit jeg når at få opdateret.\nI dag var vi dog på tur til Tyskland, også kort i Flensborg for at kigge i Karstadt. Her fik jeg købt en smart julekalender, som jeg vil bruge til chokolade i december. Den kostede 20 euro og er genanvendelig, så jeg håber vi får god gavn af den mange år endnu. Der er 24 små skuffer, som for det meste godt kan rumme to stykker chokolade. Der er dog nogle af chokoladerne, som der kun var plads til én af – så jeg har lavet en lille bøtte ved siden af (en kagedåse) til at opbevare partnere i, indtil der er brug for dem.\nPå hjemturen stoppede vi selvfølgelig ved grænsen, hvor vi først var i Otto Duborg og bagefter i Calle. Jeg lærte at Otto Duborg generelt er dyrere med det hele, med undtagelse af netop de ting, som de har på tilbud den gældende uge – så kan det godt betale sig, men ellers ikke. Vi købte derfor kun tilbudene og så videre til Calle. Der var laaaaaang kø i Calle, hele vejen ned for enden af butikken. Det værste var dog at de var totalt udgået af Marabou Daim – det var ellers på tilbud med 2 x 250 g til 30 kr., hvilket er superbilligt, så jeg var parat til at købe en hel palle hvis det skulle være. Jeg elsker Marabou Daim. Men jeg måtte så gå slukøret hjem og håbe på at være mere heldig næste gang. Næste gang håber jeg at vi kommer på en hverdag, så er der nok knapt så mange mennesker.\nVi fik købt:\n400 g toblerone – den nye med “knasende mandel”\n6 x 400 g marcipan til 100 kr.\n400 g nutella (der var desværre intet nutella på tilbud, ellers vi have købt meget mere)\n2 kg hasselnødder\n2 kg mandler\n2 x 250 g marabou (frugt & mandel og appelsinkrokant)\n800 g lys chokolade\n4 kg matador mix\n1,6 kg snebolde\n375 g ferrero rocher (30 stk)\n4 bøtter slik med lakrids og vingummi\n1 kg assorteret Anthon Berg chokolade (diplomatæske)\n4 poser chips\n3 x 24 dåser pepsi\nOg så gik det rask hjemad med læs på bilen. Dog ikke lige så belæsset som nogle af de andre kunder, som fyldte hele bilen med sodavand, så vi holdt sandelig med måde i vores vogn. Det er ganske vist.\nThis entry was posted on 17. november 2012, in Dansk, Mad / Food, Nyerhvervelser / Acquisitions, Offentlig / Public, Rejser / Travels and tagged chokolade, fam-mig, konfekt & slik & søde sager, tur-Tyskland.\tSkriv en kommentar\nTysklandstur på skæringsdag\nVi havde snakket lidt om hvorvidt vi ikke på et tidspunkt skulle tage en tur over den tyske grænse for at købe en masse billig marcipan (og supplere vores slunkne lager af nutella), så da vi alligevel var i Haderslev i påskeugen, besluttede vi os for at tage et stykke videre og smutte over grænsen.\nVi kom hjem med en pose sallos lakridsbolcher, 2,5 kg marcipan, 800 g smeltechokolade, 11 rittersport, 3 kg haribo, 1,6 kg nutella, 3 x 24 dåser sodavand og 1,5 kg marabou daim. Derudover også 3 gratis flasker vin. Vi har bestilt et ophold ved Comwell Middelfart til senere på året (vi fik et gavekort af mine forældre i julegave), og ved bestilling fik man også tilsendt et værdibevis lydende på 3 flasker gratis vin ved indkøb i Fleggaard. Vi købte for 50 kr i Fleggaard, de resterende penge blev brugt ved Calle og Sonja & Wolfgang. De kan ikke lokke os til med gratis vin! Vi tager den gratis vin og køber så hvad vi vil have i de butikker, hvor det er billigst!\nFleggaard var proppet med mennesker da vi var der, til gengæld var der også mange kasser åbne, så det tog ikke så lang tid at komme igennem, som vi havde frygtet. Det ville have taget meget lang tid at skulle kæmpe sig vej gennem menneskemængderne for at finde de tilbud vi ville have. Sonja & Wolfgang var til gengæld ikke særlig fyldt, her kunne vi frit vandre omkring. De havde tilbud på marabou plader, 3 x 250 g for 40 kr., men alle de gode plader (= marabou daim) var udsolgt da vi kom. Heldigvis fandt jeg dem i Calle bagefter, selvom de så kostede 2 x 250 g for 30, så de var lidt dyrere. Men stadig meget billigere end i Danmark. Der var ikke så mange mennesker i Calle … til gengæld var det en lille butik og der var ikke særlig mange til at ekspediere. Men der var masser af marcipan til kun 23 kr. stykket!\nI Sonja & Wolfgang så vi også et kæmpenutellaglas på 5 kg. Kiloprisen på kæmpeglasset var dog dobbelt så høj som på de andre glas, så der var ikke nogen grund til at købe det. Så skulle man jo også købe en kæmpekniv eller -ske for at kunne skrabe det sidste op fra bunden. Plus det passer ikke så nemt ind i køkkenskabet.\nVi måtte nøjes med de små nutellaglas på sølle 400 g, men nu er vi så også lige dækket ind de næste par måneder.\nThis entry was posted on 6. april 2012, in Dansk, Mad / Food, Offentlig / Public, Rejser / Travels and tagged chokolade, konfekt & slik & søde sager, marcipan, nutella, tur-Tyskland.\tSkriv en kommentar